पारमाण्विक कक्षकों का रैखिक संयोग
तरंग यान्त्रिकी के अनुसार पारमाण्विक कक्षक को एक तरंग फलन (φ) के रूप में दर्शाया जा सकता है। यह फलन इलेक्ट्रॉन तरंग के आयाम को दर्शाता है तथा इसे श्रोडिङर समीकरण के हल द्वारा प्राप्त किया जाता है, किन्तु एकाधिक इलेक्ट्रॉन वाले निकाय हेतु श्रोडिङर समीकरण का हल नहीं किया जा सकता। इसलिए आण्विक कक्षक, जो अण्वों के लिए एक इलेक्ट्रॉन तरंग फलन है, को श्रोडिङर समीकरण के हल से सीधे प्राप्त करना कठिन है। इस काठिन्य का निराकरण एक सन्निकट विधि के सहारे किया जाता है। इस विधि को पारमाण्विक कक्षकों का रैखिक संयोग कहते हैं। यह 1929 में सर जॉन लेनर्ड-जोन्स द्वारा आवर्त सारणी की प्रथम आवर्त के द्विपारमाण्विक अण्वों में आबन्धन के विवरण के साथ पेश किया गया था, किन्तु पहले लिनस पौलिङ द्वारा H2+ हेतु प्रयोग किया गया था।